เซียนมวยร้อยเอ็ด วอนหยุดคอมเมนต์ทางลบถึงครอบครัว รู้ว่าเสี่ยง แยกกักตัวเอง
เซียนมวยร้อยเอ็ดวอนสังคมหยุดวิจารณ์ คอมเมนต์ทางลบถึงครอบครัว ยันรู้ว่าเป็นกลุ่มเสี่ยง แยกไปกักตัวคนเดียว กระทั่งรู้ผล จึงเข้ารักษาใน รพ.จากกรณีที่ วานนี้ (18 มี.ค.) เซียนมวยรายหนึ่ง ชาวอำเภอเชียงขวัญ จังหวัดร้อยเอ็ด ได้โพสต์ข้อความผ่านเฟซบุ๊ก ระบุ เป็นผู้ติดโรคโควิด-19 โดยตนทำงานที่สนามมวยราชดำเนิน กทม. ล่าสุด คือ เมื่อวันที่ 12 มีนาคม ก่อนจะมีอาการปวดเมื่อยตามร่างกาย มีไข้ และจุกแน่นหน้าอก หายใจไม่สะดวกจากนั้นวันที่ 15 มีนาคม ได้เดินทางกลับบ้าน จ.ร้อยเอ็ด โดยมีการสวมหน้ากากอนามัยตลอด เนื่องจากรู้ตัวว่า เป็นคนกลุ่มเสี่ยง จากนั้นได้เดินทางไปตรวจหาเชื้อที่โรงพยาบาลแห่งหนึ่ง และได้รับผลยืนยันว่าติดเชื้อโควิด-19 ในช่วงค่ำวันที่ 17 มีนาคม ซึ่งก็ได้เข้ารับการรักษาตัวในโรงพยาบาลที่ร้อยเอ็ดซึ่งระหว่างการรอผล ตนได้กักตัวเองที่รีสอร์ตแห่งหนึ่ง ไม่ได้พักรวมกับครอบครัว จึงอยากให้เห็นใจลูกเมีย และครอบครัวของตนเอง ที่ถูกแสดงความรังเกียจจากสังคม จึงอยากวอนขอความเห็นใจว่า ตนป้องกันตัวเองอย่างดี ไม่พบปะผู้คนขณะที่ผู้สื่อข่าวลงพื้นที่ไปยังรีสอร์ตดังกล่าว พบว่า มีการปิดให้บริการชั่วคราว.
เซียนมวยร้อยเอ็ดวอนสังคมหยุดวิจารณ์ คอมเมนต์ทางลบถึงครอบครัว ยันรู้ว่าเป็นกลุ่มเสี่ยง แยกไปกักตัวคนเดียว กระทั่งรู้ผล จึงเข้ารักษาใน รพ. 
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,เซียนมวย,ร้อยเอ็ด,วิจารณ์,ข่าวทั่วไป